sàqum baat wolof-wolof
làbbali : yokk gaawaay. danga war a làbbali fas wi, ñu dem gaaw. dinañuy wax tamit làbbili.
làbbe b- : kilifa ci diiney katolig. làbbe bi ab tubaab la.
làbbili : dinañuy wax tamit làbbali. (seetal làbbali)
làcc : (ne làcc). daanu ndax coono. ci suba ba léegi mu ngi ne làcc.
làcc w- : dinañuy wax tamit waar w- wala wàll w-. (seetal waar)
làggi : tànk wala loxo bu làggi. tànk bi dafa làggi ginnaaw bu mu defee aksidaa.
làkk 1 : wax. àngale la waa ji di làkk.
làkk 2 : ñag, sàkket. xar yi ak bëy yee tax mu làkk toolam bi.
làmbaay b- : yére b-. làmbaay bi dafa xotteeku.
làmb : bàyyil yàpp wi ngay làmb.
làmb j- : bëre b-, mbappat m-. seen mbër maa ub làmb ja
làmboo : yore, limboo. waa ji am na lu mu làmboo ndax lu yéeme rekk lay def.
làmmeñ w- : dinañuy wax tamit làmmiñ. (seetal làmmiñ)
làmmiñ w- : dafa màtt làmmiñ wi. dinañuy wax tamit làmmeñ w-.
làmp b- : làmpu petorol b- wala làmpu kuraŋ b-. tey làmpi mbedd yi tàkkuñu.
làng : def benn wërngël. jigeen ñaa nga làng, di joxe teraanga ya.
lànjaŋ : (ne lànjaŋ). tëdd taanu, bàyyeeku, làññ (ne), lañar (ne). masoŋ bi dafa sonn mootax mu ne lànjaŋ.
lànk : bañ. ñaan na la ndimbal nga lànk wànte ëllëg man na am, nga ñàkk. safaan wi mooy nangu.
làññi : xàwwi, wuññi, muri, ñori. ngelaw li làññi na sàkket wi. safaan wi mooy muur, ub, wala sàng.
làññ : (ne làññ). tëdd taanu bu baax, ne lànjaŋ. dafa yegsi rekk ne làññ ci dig lal bi. (seetal lànjaŋ)
làpp : jeex, sew, yooy. mbaamam mi làpp na lool. safaan wi mooy suur.
làq : nëbb, denc. làq na suukër si mu jënd ndax bu ko duwaañ yi gis. safaan wi mooy feeñal.
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn